 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ፌደራል ሓይሊ ክጥቀም ይዳሎ ኣሎ ክብል ዶር ደብረጽዮን ከሲሱ 2 ሕዳር 2020 ምስ መንግስቲ ፌደራል ኣብ ምትፍናን ዝርከብ መንግስቲ ክልል ትግራይ መንግስቲ ፌደራል ኢትዮጵያ ኣብ ልዕሊ ትግራይ ናይ ሓይሊ ስጉምቲ ናብ ምውሳድ ተሰጋጊሩሎ ክብል ከሲሱ መራሒ ክልል ትግራይ ደብረጽዮን ገብረሚካኤል ዶክተር ሎሚ ንጋዜጠኛታት ኣብ ዝሃቦ መግለጺ መንግስቲ ቀዳማይ ሚኒስተር ኣብዪ ኣሕመድ ኣብ ልዕሊ ትግራይ ናይ ሓይሊ ስጉምቲ ክወስድ ከምዝኽእል ብምእንፋት ህዝቢ ድልውነቱ ከሐይል ጸዊዑ እዚ ኹሉ ጸቕጥታት እዚ ኹሉ ናይ ሚድያ ወፍርታት እዚ ኹሉ ኢኮኖሚያዊ በትሪ እናብጸሐ ከይኣኽሎ ሕዚ ድማ ብሓይሊ ክጭፍልቕ እየ ኢሉ ይንቀሳቐስ እዩ ዘሎ ብዙሓት ምልክታትውን ኣሎ ኢሉ መንግስቲ ክልል ትግራይን መንግስቲ ፌደራልን ነንርእሶም ዘይሕጋዊ እዩ ብዝብል ብወግዒ ርክባቶም ከምዝበተኹ ድሕሪ ምግላጾም ምስሕሓቦም ዓሪጉሎ ቀዳማይ ሚኒስተር ኢትዮጵያ ኣብዪ ኣሕመድ ኣብ 19 ጥቅምቲ ኣብ ባይቶ ወከልቲ ህዝቢ ቀሪቡ ክዛረብ እንከሎ ኣብ ትግራይ ምስ ዘሎ ሓይሊ ዘሎ ጉዳይ ብሕግን ብሕግን ጥራይ ክምለስ እዩ ዝብል ሓጺር መልሲ እዩ ሂቡሉ ናብ ኲናት ክኣቱ ድሌት ከምዘይብሉ ገሊጹ ነይሩ ቅድም ክብል መንግስቲ ፈደራል ኣብ ሓይልታት ምክልኻል እታ ሃገር ለውጢ ስልጣንን ኣሰላልፋን ምስገበረ መንግስቲ ክልል ትግራይ እቲ ኣብ ስልጣን ዘሎ መንግስቲ ድሕሪ 25 መስከረም 2013 ዓ.ም ኣቆጻጽራ ኢትዮጵያ ሕጋዊ ተቐባልነት ስለ ዘይብሉ ንኣቃውማን ኣሰላልፋን ሓይልታት ምክልኻል ክልውጥ ኣይክእልንዩ ኢሉ ነይሩ ንሓድሽ ምክትል ሰሜን እዝ ሰራዊት እታ ሃገር ብጀነራል ጀማል መሓመድ ካብ መቐለ ከም ዝምለስ ኣገዲድዎ ምንባሩ ይዝከር ብድሕሪዚ ፍጻሜ ምኒስትሪ ምክልኻል ኢትዮጵያ ብወገኑ ነዚ መግለጺ ናይ ክልል ትግራይ ኣንጻር ሕገ መንግስቲ እታ ሃገር ምዃኑ ብምግላጽ ነቲ መግለጺ ክእርሞ ሓቲቱ ካልእከ እንታይ ኢሉ? 